recursal/SuperWikiNEXT-32B huggingface dataset:
Անվան այլ կիրառումների համար տե՛ս՝ Աշոտ Հովհաննիսյան (այլ կիրառումներ)

**Աշոտ Հովհաննեսի Հովհաննիսյան** (ապրիլի 15, 1957(1957-04-15), Վաղարշապատ, Հայկական ԽՍՀ, ԽՍՀՄ), հայ անասնաբույծ։ Գյուղատնտեսական գիտությունների դոկտոր (2001), պրոֆեսոր։

Կենսագրություն
--------------

Աշոտ Հովհաննիսյանը ծնվել է 1957 թվականի ապրիլի 15-ին, Էջմիածին քաղաքում։ 1963-1973 թվականներին սովորել և ավարտել է Էջմիածնի N 2 միջնակարգ դպրոցը։ 1979 թվականին ավարտել է Երևանի անասնաբուծական-անասնաբուժական ինստիտուտը։ 1981-1984 թվականներին սովորել է Մոսկվայի անասնաբուծության համամիութենական գիտահետազոտական ինստիտուտի ասպիրանտուրայում։ 1987 թվականից դասավանդում է Հայկական գյուղատնտեսական ակադեմիայում։ 1993-1994 թվականներին եղել է ՀՀ Կառավարության պետական նախարարի աշխատակազմի ղեկավար, 1994-1996 թվականներին՝ «Հայանասնահամալիր» հանրապետական միավորման գլխավոր տնօրեն, 1996-1998 թվականներին՝ ՀՀ գյուղատնտնեսության նախարարի գլխավոր խորհրդական, 1999-2002 թվականներին՝ անասնաբուծության զարգացման վարչության պետ, 2002-2007 թվականներին՝ ՀՀ գյուղատնտեսության նախարարության գիտության, կրթության և խորհրդատվության վարչությունների պետ, 2007-2015 թվականներին՝ ՀՀ գյուղատնտեսության նախարարության անասնաբուծության և անասնաբուժության վարչության պետ, 2015 թվականից՝ ՀՀ բնապահպանության նախարարի գլխավոր խորհրդական։

Աշխատանքները վերաբերում են տավարի կովկասյան գորշ ցեղի կենսաբանական և օգտակար-տնտեսական հատկանիշների ուսումնասիրմանը. առաջարկել է կովերի ընտրության իրականացման հատուկ բանաձև («Հովհաննիսյանի ինդեքս»)՝ ըստ մթերատվության, կաթնատվության, կաթի մեջ յուղի և սպիտակուցի պարունակության ու կենդանի զանգվածի։

Պարգևներ
--------

* «Գյուղատնտեսության նվաճումների համար» ոսկե մեդալ, 2011
* ԽՍՀՄ ԺՏՆՑ դիպլոմ

Աշխատություններ
---------------

Տավարի կովկասյան գորշ ցեղի տնտեսա-կենսաբանական հատկանիշները և սելեկցիոն նոր չափանիշների մշակումն ու օգտագործումը ցեղի կատարելագործման համար Հայաստանի Հանրապետությունում։

Անդամակցություն
---------------

* «Ագրոգիտություն» ամսագրի խմբագրական կոլեգիայի անդամ։

Ծանոթագրություններ
------------------

1. 1 2
2. ↑  Ով ով է. Հայեր. Կենսագրական հանրագիտարան, հատոր առաջին, Երևան, 2005։
3. ↑  «Հովհաննիսյան Աշոտ Հովհաննեսի ։». *persons.anau.am*. Վերցված է 2019 թ․ հուլիսի 29-ին.
4. ↑  Հովհաննիսյան, Աշոտ Հովհաննեսի (2001 թ․ ապրիլի 26). «Տավարի կովկասյան գորշ ցեղի տնտեսա-կենսաբանական հատկանիշները և սելեկցիոն նոր չափանիշների մշակումն ու օգտագործումը ցեղի կատարելագործման համար Հայաստանի Հանրապետությունում». Արխիվացված է օրիգինալից 2019 թ․ հունիսի 4-ին. Վերցված է 2019 թ․ հուլիսի 29-ին. `{{cite journal}}`: Cite journal requires `|journal=` (օգնություն)

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |

 |
**Ֆոր Էսոզիմնա Գնասինգբե** (ֆր.՝ Faure Essozimna Gnassingbé, հունիսի 6, 1966(1966-06-06), Afagnan, Lacs, Maritime, Տոգո), քաղաքական գործիչ, որը 2005 թվականից Տոգոյի նախագահն է։

Մինչ նախագահի պաշտոնը ստանձնելը, նա իր հոր՝ նախագահ Գնասինգբե Էյադեմայի կողմից, նշանակվել է սարքավորումների, հանքերի, փոստի և հեռահաղորդակցության նախարարի պաշտոնում (2003-2005)։

Կրթություն է ստացել Ֆրանսիայում (Սորբոննա) ֆինանսական մենեջմենթի մասնագիտությամբ, և Սեն Սիրի ռազմական վարժարանում։ 1992-1997 թվականներին սովորել է ԱՄՆ-ի Ջորջ Վաշինգտոնի համալսարանում՝ ստանալով Բիզնեսի կառավարման մագիստրոսի աստիճան և վերապատրաստվելով մի շարք միջազգային կազմակերպություններում։ 1998 թվականին նա վերադարձել է Տոգո։

2002 թվականի հոկտեմբերից խորհրդարանի անդամ է, 2003 թվականի հուլիսի 29-ից հեռահաղորդակցության նախարար։

2005 թվականի փետրվարի 5-ին հոր մահից հետո բանակի աջակցությամբ հայտարարվել է երկրի նախագահ (Եվրոպայում գտնվող Ազգային ասամբլեայի նախագահ Ֆամբարե Ուատար Նաչաբի ինքնաթիռը, որը Սահմանադրությամբ պետք է կատարեր ժամանակավոր  նախագահի պարտականությունները, հարկադրել էին վայրէջք կատարել հարևան Բենինում)։ Իշխանության անցմանը օրինականություն հաղորդելու համար Ազգային ժողովը փետրվարի 6-ին «հետին ամսաթվով» նախագահ է ընտրել Ֆորա Գնասինգբեին՝ Նաչաբայի փոխարեն։ Բացի այդ, պատգամավորները չեղյալ են հայտարարել հաջորդ Նախագահական ընտրությունների անցկացման սահմանադրական նորմը 60 օրվա ընթացքում։ Ֆոր Գնասինգբեն կարող էր նախագահ մնալ մինչև իր հոր նախագահական ժամկետի ավարտը, այսինքն՝ ևս երեք տարի։

Արևմտյան Աֆրիկայի երկրների տնտեսական համայնքի, ԵՄ-ի, Աֆրիկյան միության և ՄԱԿ-ի ճնշման ներքո փետրվարի 25-ին հրաժարական է տվել Ազգային ժողովի նախագահի պաշտոնից՝ հասնելով, որ այդ պաշտոնում (երկրի ժամանակավոր նախագահի լիազորություններով) ընտրվի իր զինակից Աբբաս Բոնֆոն և նշանակի նախագահական ընտրություններ, որի ժամանակ էլ հաղթել է։ 2020 թվականի նախագահական ընտրությունների արդյունքում վերընտրվել է չորրորդ ժամկետով։

Ծանոթագրություններ
------------------

1. 1 2  Munzinger Personen (գերմ.)
2. 1 2  Кусов, Виталий. «Фор Гнассингбе: президент Того, биография и правление». *Правители Африки: XXI век* (ռուսերեն). Վերցված է 2018 թ․ հուլիսի 30-ին. `{{cite news}}`: More than one of `|author=` and `|last=` specified (օգնություն)

Արտաքին հղումներ
----------------

* Official website
* Togo Elections on Tv

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ֆոր Գնասինգբե» հոդվածին։ |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Բառարաններ և հանրագիտարաններ | Բրիտանիկա · Մեծ նորվեգական · Treccani |
|  |
| 

|  Չափորոշչային վերահսկողություն |
| --- |
|  |
| BNF: 166163266 · GND: 1024263339 · ISNI: 0000000044134968 · LCCN: no2005096177 · NTA: 29235892X · SUDOC: 119784637 · VIAF: 51429300 · WorldCat VIAF: 51429300 |

 |

 |
**Ժորդի Մասիպ Լոպես** (հունվարի 3, 1989(1989-01-03), Սաբադել, Àmbit metropolità de Barcelona, Բարսելոնայի պրովինցիա, Կատալոնիա, Իսպանիա), ֆուտբոլիստ։ Որպես ֆուտբոլիստ Մասիպը կայացել է Մարկանտիլ ֆուտբոլային ակումբում։ Մասիպն իր կարիերան սկսել է որպես կիսապաշտպան, սակայն 12 տարեկան հասակում որոշել է դառնալ դարպասապահ։ 15 տարեկան հասակում Մասիպը միացել է Բարսելոնայի մանկապատանեկան դպրոցին՝ Լա Մասիային, իսկ արդեն մի քանի տարի անց նա տեղափոխվել է Բարսելոնայի 2-րդ թիմ՝ Բարսա Բ։

Բարսելոնայի առաջին թիմում Ժորդի Մասիպն իր դեբյուտը նշել է 2009 թվականի դեկտեմբերի 19-ին՝ Վալենսիայի հետ խաղում (1-1)։ Ժորդի Մասիպը Բարսելոնա Բ-ում անցկացրել է 5 մրցաշրջան, որոնցից առաջինում մարզվել է առաջին թիմի ներկայիս գլխավոր մարզիչ Լուիս Էնրիկեի գլխավորությամբ։ Բարսա Բ-ում անցկացրած 79 խաղերում Մասիպը բաց է թողել 101 գնդակ։

2014 թվականի ամռանը Ժորդի Մասիպը և ֆուտբոլային ակումբ Բարսելոնան համաձայնության են եկել դարպասապահի՝ Բարսելոնայի առաջին թիմ տեղափոխության հարցում։

Բնութագիր
---------

Մասիպն արագաշարժ, ճկուն և հիանալի ռեակցիա ունեցող դարպասապահ է։ Մասիպը հիանալի է խաղում ոտքերով, իսկ նրա կարիերան կիսապաշտպանի դիրքում սկսելու շնորհիվ կարողանում է նաև կարճ ու երկար ճշգրիտ փոխանցումներ կատարել, ինչն անչափ կարևոր է Բարսայի խաղային համակարգում։ Չնայած ոչ բարձր հասակին (180 սմ.), Մասիպը կարողանում է պայքարել և լավ խաղ ցուցադրել նաև 2-րդ հարկում։

Կարիերա
-------

* 2014- ֆուտբոլային ակումբ Բարսելոնա
* 2008-2009 ֆուտբոլային ակումբ Վիլախուիգա (վարձավճար)
* 2008-2014 ֆուտբոլային ակումբ Բարսելոնա Բ

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  As (իսպ.) — Madrid: Grupo Prisa, 1967. — ISSN 1888-6671

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ժորդի Մասիպ Լոպես» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AS.com · BDFutbol · FootballDatabase.eu · lapreferente.com · Soccerway · Transfermarkt (խաղացող) · worldfootball.net (խաղացող) · ՈւԵՖԱ · ՖԻՖԱ |

 |

|  |  |  |  |
| --- | --- | --- | --- |
| 

| * դ
* ք
* խ
Բարսելոնա ՖԱ  – ներկա կազմ |
| --- |
|  |
| 
1 Տեր Շտեգեն ·
2 Սեմեդու ·
3 Պիկե ·
4 Ռակիտիչ ·
5 Բուսկետս ·
6 Տոդիբո ·
8 Արթուր ·
9 Սուարես ·
10 Մեսսի (Ավագ) ·
11 Դեմբելե ·
13 Նետո ·
15 Լանգլե ·
16 Վագե ·
17 Գրիզման ·
18 Ալբա ·
19 Ալենյա ·
20 Ռոբերտո ·
21 Դե Յոնգ ·
22 Վիդալ ·
23 Ումտիտի ·
24 Խունիոր ·
Մարզիչ` Վալվերդե
 |

 |
**Արամ Համբարյանը** (արևմտահայերեն՝ Արամ Համբարեան, ապրիլի 18, 1966) ամերիկահայ հասարակական-քաղաքական գործիչ է, Հայ հեղափոխական դաշնակցության անդամ. Ամերիկայի Հայ դատի հանձնախմբի (անգլ ՝ Armenian National Committee of America) գործադիր տնօրեննը։

Հանձնախմբի անունից Համբարյանը ազգային մակարդակով հանդես է գալիս որպես վերջինիս գլխավոր ներկայացուցիչը ԱՄՆ վարչակազմում, Կոնգրեսում, լրատվամիջոցներում և Վաշինգտոն ԿՇ արտաքին քաղաքական համայնքում։ Արևմտյան և Արևելյան տարածաշրջանային ներկայացուցչությունների, տեղական մակարդակով ներկայացված ավելի քան 60 օղակների, տասնյակ կոալիցիոն գործընկերների, հարյուրավոր համայնքային մասնաճյուղերի և հազարավոր երիտասարդ ակտիվիստների հետ համատեղ նա աշխատանք է տանում մեծ ծավալի օրենսդրական, քաղաքականության մշակման, հետազոտական, քաղաքական քարոզարշավների, լրատվամիջոցների, կոալիցիոն համագործակցության և համայնքային այլ խնդիրների ուղղությամբ։ Համբարյանը ելույթով հանդես է եկել Կոնգրեսում, դասախոսել է Պաշտպանության ազգային համալսարանում, Օտարերկրյա ծառայության ինստիտուտում և ԱՄՆ Միջազգային զարգացման գործակալությունում (ՄԶԳ)։ Նրա անունը հիշատակվել է *The New York Times*, *The Wall Street Journal*, *The Washington Post* պարբերականների, ինչպես նաև Associated Press և Reuters գործակալությունների կողմից. հանդես է եկել նաև CNN-ի եթերում։

Տես նաև
-------

* Ամերիկայի Հայ Դատի հանձնախումբ
* Ճչացողներ (ֆիլմ, 2006)

Ծանոթագրություններ
------------------

1. ↑  «Graham-Bryce, Dame Isabel, (30 April 1902–29 April 1997), Chairman: Oxford Regional Hospital Board, 1963–72; National Nursing Staff Committee, 1967–75; National Staff Committee, 1969–75; Consultant, British Transport Hotels, 1979–81 (Board Member, 1962–79); Vice-President, Princess Christian College, Manchester, since 1953». Oxford University Press. 2007 թ․ դեկտեմբերի 1. `{{cite journal}}`: Cite journal requires `|journal=` (օգնություն)
**Բառական հակադրություն** (անգլ.՝ Antithesis, հունարեն՝ «հակառակն ասել», հունարեն՝ ἀντί «հակառակ» + հունարեն՝ θέσις «դիրքորոշում» մասնիկներից), բանադարձում, որը հանդիպում է գրավոր և բանավոր խոսքում կա՛մ որպես նախդիր, որ հակադրվում է մյուսներին կամ իմաստապես շրջում ավելի շուտ կիրառվածները, կա՛մ երբ երկու հակադիրներն օգտագործվում են միաժամանակ հակադրության տպավորություն ստեղծելու համար։

Բառական հակադրությունը կարող է սահմանվել նաև այս կերպ. «Խոսքի պատկերավորման միջոց, որը քերականորեն հավասարակշռված կառույցի մեջ ներառում է կարծես թե իրարամերժ մտքեր, բառեր, բառակապակցություններ կամ նախադասություններ։ Արտահայտելու զուգահեռականությունը ծառայում է ընդգծելու մտքերի հակադրությունը»։

Բառական հակադրությունը միշտ պետք է պարունակի կրկնակի իմաստ, որպեսզի երկու միտք դրսևորվի մեկ արտահայտության մեջ։ Մտքերը կարող են կառուցվածքային տեսանկյունից լինել հակադիր, սակայն նրանք պետք է լիեն գործնականորեն հակադիր, երբ երկու մտքերը համեմատվում են շեշտելու նպատակով։

Ըստ Արիստոտելի, բառական հակադրության կիրառումը լսարանի համար ավելի ըմբռնելի է դարձնում տեսակետը, որ փորձում է բանախոսը հաստատել իր փաստարկների միջոցով։ Այլ կերպ ասած, երկու իրադրությունների կամ մտքերի համեմատությունը ավելի է հեշտացնում ճիշտ ընտրություն կատարելը։ Արիստոտելը նշում է, որ բառական հակադրությունը նման է հռետորության սիլլոգիզմին երկու վերջաբաններ մեկ պնդման մեջ ներկայացնելու պատճառով։

Երբեմն բառական հակադրությունը խոսքում օգտագործվելու դեպքում շփոթում են հեգնանքի կամ հակաբանության հետ։ Դրանք հաճախ շփոթում են մեկը մյուսի հետ լսարանի համար հակառակ իմաստի տպավորությունը ստեղծելու պատճառով։ Բառական հակադրությունը գործ ունի երկու զուգահեռ մտքերի հետ, մինչդեռ հեգնանքի դեպքում, երբ օգտագործվում է որպես գրական հնարք, բառերը ենթադրում են հակառակ իմաստը ուղղակիորեն տոնի և բառերի ընտրության միջոցով։

Ասածն ավելի պատկերավոր դարձնելու համար դիտարկենք հեգնանքի հետևյալ օրինակը. «Ձեռքս կտրեցի կպչուն սպեղանու տուփով»։ Այս օրինակում բառական հակադրություն չկա, որովհետև այն չի ներկայացնում երկու զուգահեռ մտքեր, այլ տալիս է մտածելու տեղիք հակառակ գաղափարի մասին տոնի միջոցով։

Տես նաև
-------

* Հեգնանք
* Հականիշ
* Այլաբերություն

Ծանոթագրություններ
------------------

1. ↑  Ferreira, Gladwyn. «English Kumarbharati Grammar,Language Study & Writing Skills Std.X». `{{cite journal}}`: Cite journal requires `|journal=` (օգնություն)
2. ↑  Cody, Sherwin (2007 թ․ դեկտեմբերի 31). «The Art of Writing and Speaking the English Language». ISBN 1406846570. `{{cite journal}}`: Cite journal requires `|journal=` (օգնություն)
3. ↑  «Antithesis». *The Columbia Encyclopedia*. Columbia University Press. 1950.
4. ↑  Lloyd, Alfred (1911 թ․ մայիսի 25). «The Logic of Antithesis». *The Journal of Philosophy, Psychology, and Scientific Methods*. **8** (11): 281–289.
5. ↑  Preminger, Alex; Brogan, T.V.F. (1993). *Antithesis*. Princeton University Press.
6. ↑  «Irony». *The Hutchinson Unabridged Encyclopedia with Atlas and Weather Guide*. Helicon.
**Մարատ Ալբերտի Պետրոսյան** (նոյեմբերի 3, 1992(1992-11-03), Ստեփանակերտ), հայ զինծառայող, Հայաստանի զինված ուժերի սպա, քառօրյա պատերազմի մասնակից, «Մարտական խաչ» 1-ին աստիճանի շքանշանշանակիր։

Կենսագրություն
--------------

### Մասնակցությունը քառօրյա պատերազմին

Հիմնական հոդված՝ Քառօրյա պատերազմ
2016 թվականի ապրիլին Մարատ Պետրոսյանը ժամկետային զինծառայող էր Հայաստանի զինված ուժերում։ Լինելով հակատանկային դասակի զինվոր՝ ապրիլի 2-ին իր ֆագոտ զինատեսակով ոչնչացրել է հակառակորդի 2 տանկ։ Եվս 2 տանկ և 1 ՀՄՄ (հետևակի մարտական մեքենա) Մարատը խոցել է ապրիլի 3-ին։ Իսկ ապրիլի 4-ին խոցել է 1 տանկ։

|  |  |  |
| --- | --- | --- |
|  | Ապրիլի 5-ին արդեն տանկ չկար, որ խփեինք։- «Մեդիամաքսի» հետ զրույցում ասել է Մարատ Պետրոսյանը |  |

Պատերազմի ընթացքում ցուցաբերած արիություան համար զինակից ընկերները նրան կոչել են «Վարպետ»։

Ապրիլի 19-ին ՀՀ նախագահ Սերժ Սարգսյանը Մարատ Գրիգորյանին քառօրյա պատերազմի ընթացքում ԼՂՀ պետական սահմանը պաշտպանելիս ցուցաբերած արիության ու խիզախության համար պարգևատրել է «Մարտական խաչ» 1-ին աստիճանի շքանշանով։

Ծանոթագրություններ
------------------

1. ↑  ««Վարպետ» Մարատի «ազարտի» արդյունքը՝ 5 տանկ եւ 1 ՀՄՄ». Մայիս 5, 2016 17:26. `{{cite web}}`: `|first=` missing `|last=` (օգնություն)
2. ↑  «Հինգ տանկ խոցած 19 ամյա Մարատ Պետրոսյանին զինակիցները վարպետ են կոչում (տեսանյութ)». 10.04.2016.(չաշխատող հղում)
3. ↑  «Նախագահ Սերժ Սարգսյանը Արցախում պետական բարձր պարգևներով պարգևատրել է Հայրենիքի զինվորներին». 19.04.2016.
4. ↑  «ՀՀ նախագահն Արցախում պարգևատրել է ապրիլյան մարտերի մասնակից զինծառայողներին (ցուցակ)». 19.04.2016. `{{cite web}}`: `|first=` missing `|last=` (օգնություն)

Արտաքին հղումներ
----------------

* Մարատ Պետրոսյան. ոչնչացրել է մեր դիրքերը գրոհող հակառակորդի 5 տանկ ե 1 մարտական մեքենա
Ալվարո Նեգրեդոն Իսպանիայի հավաքականում
Ալվարո Նեգրեդո
**Ալվարո Նեգրեդո** (օգոստոսի 20, 1985(1985-08-20), Մադրիդ, Իսպանիա), իսպանացի ֆուտբոլիստ, հանդես է գալիս «Մանչեսթեր Սիթիում» և Իսպանիայի ազգային հավաքականում։

Այկումբային կարիերա
-------------------

«Ռեալ Մադրիդ»
-------------

Նեգրեդոն իր կարիերան սկսել է «Ռայո Վալեկանոում», որից հետո տեղափոխվել է «Ռեալ Մադրիդ» Կաստիլիա 2005 թվականին։ Իսկ 2006-2007 մրցաշրջանում խփել է 18 գնդակ և հրավիրվել առաջին թիմ սակայն դաշտ դուրս չի եկել, նրա առաջին հանդիպումը առաջին թիմի կազմում եղել է «Ատլետիկոյի» դեմ ընկերական խաղը։

Ալմերիա
-------

2009 թվականի հուլիսին Նեգրեդոն միացավ «Ալմերիային» և իր դեբյուտը նշեց օգոստոսի 26-ին «Դեպորտիվոյի» դեմ խաղում։2008 թվականի փետրվարի 2-ին դաշտ է դուրս գալիս իր նախկին թիմի դեմ։ Նեգրեդոն առաջին մրցաշրջանում լավագույնը ճանաչվեց «Ալմերիայում» 13 գնդակով։ 2008-2009 մրցաշրջանում խփել է 19 գնդակ։

Վերադարձ դեպի «Ռեալ Մադրիդ»
---------------------------

2009 թվականին օգտվելով իր հնարավորությունից 5,000,000 եվրոյով ետ գնեց Նեգրեդոին։ Մինչև մրցաշրջանի սկսվելը Նեգրեդոն արդեն հասցրել էր դառնալ 5 գոլի հեղինակ։ Նեգրեդոն հետաքրքրում էր «Զարագոզա»յի և «Հալլ Սիթի»ի մարզիչներին, բայց նա նախընտրեց մնալ «Ռեալում»։ Բայց նորանշանակ մարզիչ Մանուել Պելեգրինին որոշեց վաճառել «Սևիլյային»։

Սևիլյա
------

2009 թվականի օգոստոսի 31-ին իր դեբյուտն է նշում «Սևիլյայի» կազմում։ Նա խաղադաշտ է դուրս գալիս 37-րդ րոպեին։2010-2011 մրցաշրջանում նա անվիճարկելի համար 1-ն էր, նա գրավեց նաև «Ռեալի», «Վիլյառեալի», «Օսասունայի» ինչպես նաև այլոց դարպասներ։ 2012-2013 մրցաշրջանում դարձել է 13 գոլի հեղինակ։

Մանչեսթեր Սիթի
--------------

2013 թվականի հուլիսի 16-ին Նեգրեդոն տեղափոխվում է «Մանչեսթեր Սիթի» 25 միլիոն եվրոյով։ Նրանից հետո նաև Սիթի տեղափոխվեց իր հայրենակից Խեսուս Նավասը։ Նա իր դեբյուտը նոր ակումբի կազմում նշել է 2013 թվականի օգոստոսի 19-ին՝ փոխարինելով Դավիդ Սիլվային։2014 թվականի հունվարի 8-ին դարձել է հեթ-թրիկի հեղինակ։

Ձեռքբերումներ
-------------

* Իսպանիայի գավաթակիր 2009-2010
* Անգլիայի չեմպիոն 2013-2014
* Եվրոպայի չեմպիոն 2012

Ծանոթագրություններ
------------------

1. 1 2  Transfermarkt.com(բազմ․) — 2000.
2. 1 2  Արգենտինական ֆուտբոլի տվյալների շտեմարան (իսպ.)
3. 1 2  As (իսպ.) — Madrid: Grupo Prisa, 1967. — ISSN 1888-6671

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ալվարո Նեգրեդո» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AS.com · BDFA · BDFutbol · eu-football.info (խաղացող) · FootballDatabase.eu · Futbolme · National Football Teams.com · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ԹՖՖ (խաղացող) · ՈւԵՖԱ · ՖԻՖԱ |

 |
Դիույի տանջանքները
**Դիույ**, մահացածների թագավորություն կամ «դժոխք» չինական առասպելաբանության մեջ։ Պատկերացումը Դիույի մասին հիմնված է բուդդիստական «Նարակա» հայեցակարգի հետ համադրության վրա, որը չինական ավանդական պատկերացումն է մահից հետո կյանքի մասին։

Դիույը, որպես կանոն, պատկերվում է ընդհատակյա լաբիրինթոսի տեսքով, որը ունի տարբեր մակարդակներ և խցիկներ, որտեղ բանտարկված են մահացածների հոդին իրենց մեղքերը քավելու համար։ Դիույում մակարդակների կոնկրետ քանակը և դրա հետ կապված աստվածությունների թիվը կա բուդդայական և դաոսական մեկնաբանություններում։ Որոշները ասում են 3-4 դատարանների մասին, մնացածը հիշատակում «Դժոխքի 10 դատարանների» մասին, որոնցից յուրաքանչյուրը ղեկավարում է դատավորը, այլ չինական լեգենդներում պատմվում է «Դժոխքի 18 մակարդակների» մասին։ Յուրաքանչյուր դատավորը պետք է զբաղվի տարբեր ասպեկտների մեղքերի թողությամբ և իրավունք ունի դնել տարբեր պատիժներ; շատ ավանդույթներ պնդում են, որ մեղավորները տարբեր տանջանքների են ենթարկվում մինչև մահը, որից հետո նրանք նորից վերադառնում են նախնական վիճակին, այսինքն տանջանքները սկսվում են նորից։

Դիույի հայեցակարգը
------------------

Ըստ դաոսիզմի բուդդիզմի գաղափարների և չինական ավանդական կրոնի Դիույը քավարան է, որը ծառայում է հոգուն պատժելու և վերաձևավորվելու համար` որպես ռեինկառնացիայի նախապատրաստում։ 

Որոշ ավելի հին չինական աղբյուրներում նշվում է մարդկանց մասին, ովքեր մահից հետո գնում են Դեղին ստորգետնյա Խուան Ցյուան աղբյուրի մոտ, դեպի Թայշան, Ցզյույուան, Ցզյուցյուան կամ Ֆենդու սարեր, որտեղ նրանց ճակատագիրը տրված է երկրային և լեռնային հեգիներին։ 4-6-րդ դարերում ձևավորվել է դաոսական պատկերացումներ ստորերկրյա թագավորության մայրաքաղաքի` Լոֆենի մասին, որը գտնվում է մի լեղան վրա աշխարհի ծայրին, ավելի ուշ ժամանակաշրջանում հայտնվում են հիշատակումներ երկնքի 6 պալատների մասին, որոնցից յուրաքանչյուրը ընդունում է մահացածների իր հոգիները։ 9-րդ դարում դաոսները նկարագրում են 24 ստորերկրյա դատարաններ, որոնք գտնվում են Ֆենդու լեռան վրա։ Այժմ Ֆենդուն և Թայշանի տաճարները վերածվել են տուրիստական տեսարժան վայրեր ներառյալ` դժոխքի գեղարվեստական պատկերները և հատմահու կյանքի պատկերները։ Նույն 9-րդ դարում բուդդիստները Չինաստանում ձևավորում են դժոխքի 10 սենյակների բաժանման գաղափարը։ Մոտավորապես 13-15-րդ դարերում ձևավորվել է պատկերացում ստորերկրըա թագավորության հիերարխիայի մասին, գլխավոր աստվածությունը ճանաչվել է Յուիյ-դին (Նեֆրիտե թագավոր)։

Ծանոթագրություններ
------------------

1. ↑  Анастасия, Александрова. «Мифологическая энциклопедия: Мифологические места обитания: Диюй». *myfhology.info*. Արխիվացված է օրիգինալից 2017 թ․ հուլիսի 15-ին. Վերցված է 2017 թ․ հուլիսի 1-ին.
2. ↑  «Диюй» (ռուսերեն). 2016 թ․ օգոստոսի 24. `{{cite journal}}`: Cite journal requires `|journal=` (օգնություն)
**Նիկոսիայի համալսարան** (հուն․՝ Πανεπιστήμιο Λευκωσίας), Կիպրոսի Հանրապետության ամենամեծ մասնավոր համալսարանը, որը ունի մասնաճյուղեր Կիպրոսի երեք քաղաքներում՝ Նիկոսիայում, Լիմասոլում և Լառնակայում։

Մինչև 2007 թվականը համալսարանը հանդես էր գալիս Ինտերքոմեջ անվանումով։ Այս ուսումնարանը համալսարանի կոչում ստանալուց հետո կոչվեց *Կիպրոսի պետական համալսարան*։

Նիկոսիայի համալսարանը ունի շուրջ 5000 ուսանողներ, որոնցից 4000-ը Նիկոսիայից են։

Պատմություն
-----------

Նիկոսիայի համալսարանը (որը նախկինում եղել է միջազգային քոլեջ) ներկայումս համարվում է Կիպրոսի ամենահեղինակավոր կառույցներից մեկը, որը հիմնադրվել է 1980 թվականին։

Նիկոսիայի համալսարանը ունի նաև երեք հիմնական մասնաճյուղեր տարբեր քաղաքներում՝Նիկոսիայում, Լիմասոլում և Լառնակայում։

Սկզբում համալսարանը գործել է որպես փոքր ուսումնական հաստատություն, որը կրթում է կիպրացիներին տարբեր մասնագիտական կողմնորոշումներով։

Ներկայումս Նիկոսիայի համալսարանը համարվում է միջազգային համալսարան։ Այստեղի ուսանողները սովորում են անկախ անկախ ազգային և կրոնական դավանանքից։ Այս համալսարանը ապահովում է քաղաքացիների երկաստիճան կրթությունը՝ բակալավրիատ և մագիստրոս։

Բացի այդ այն նաև տալիս է մասնագիտական որակավորում (ACCA, ACA, CAT՝ տարբեր աստիճանով)։

Համալսարանի պատմությունը բնութագրվում է ստրատեգիական աճով։ Այն ներառում է տարբեր ֆակուլտետներ, ինչպես հումանիտար այնպես էլ իրական գիտություններից։ Ֆակուլտետնեից են՝ բժշկություն, իրավագիտություն, տնտեսագիտություն, մաքսային գործ, ծրագրավորում և այլն։

Ծանոթագրություններ
------------------

1. ↑
2. ↑  Գլոբալթրեյնինք - Նիկոսիայի համալսարանի մասին
3. ↑  Saoulli, Alexia (2007 թ․ սեպտեմբերի 13). «Cabinet approves three new universities». *Cyprus Mail*. Արխիվացված է օրիգինալից 2009 թ․ մարտի 2-ին. Վերցված է 2007 թ․ սեպտեմբերի 13-ին.
4. ↑  «Entrepreneurial Excellence Awards 2009». 2010 թ․ մայիսի 20. Արխիվացված է օրիգինալից 2010 թ․ հունիսի 13-ին. Վերցված է 2016 թ․ մարտի 21-ին. `{{cite news}}`: `|first=` missing `|last=` (օգնություն)

Արտաքին հղումներ
----------------


|  |  |
| --- | --- |
|  | ***Նիկոսիայի համալսարան***էջը Վիքիպահեստում |

* Կիպրոսի Նիկոսիայի համալսարանի պաշտոնական կայքը (հուն.)
* Ճարտարագիտական դեպարտամենտ, Նիկոսիայի համալսարանի պաշտոնական կայք Արխիվացված 2010-08-03 Wayback Machine
* Կիպրոսում նախկինում գործող ինտերքոլեջի պաշտոնական կայք
* Նիկոսիայի համալսարանի կրթության մասին
* Կիպրոսի Հանրապետության կրթության նախարարություն

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |
|  |
| Չափորոշչային վերահսկողություն | ISNI: 0000000403834764 · Microsoft: 17389662 |

 |
**«Ճանապարհ դեպի տուն»** (անգլ.՝ A Dog's Way Home), ռեժիսոր Չարլզ Մարտին Սմիթի ընտանեկան ֆիլմը. Գլխավոր դերը կրկնօրինակել է Բրայս Դալաս Հովարդը։

Սյուժե
------

Լուկաս անունով մի տղան զբոսնելու ժամանակ գտնում է մի հմայիչ թափառող շնիկի և, խղճալով նրան, որոշում է նրան տանել իր տուն։ Գտնվածը, ում Բելլա էին անվանում, շատ սիրվեց տնեցիների կողմից՝ չնայած ակամայից փոխեց սովորական կենսաձևը․ երբեմն, իհարկե, լինում էին թափթփված խաղալիքներ և կրծած կոշիկներ, բայց նրա՝ ընտանիքում հայտնվելը բերեց ուրախություն։ Երբ շունը մեծացավ, սկսեց օգնել տիրոջը աշխատանքում․ երիտասարդը նրան տանում էր վերականգնողական կենտրոն, որտեղ նա, ինչպես կարող էր, փորձում էր հանգստացնել և զվարճացնել մարդկանց, որոնք ընկել են փորձանքի մեջ՝ պարտադրելով նրանց ժպտալ և մոռանալ իրենց դժբախտությունների, ցավի և վերքերի մասին։ Մի անգամ, երբ Լուկասը աշխատանքի էր, Բելլան պատուհանին սկյուռ նկատեց, վազելով նրա հետեևից՝ չնկատեց, թե ինչպես մոլորվեց։ Լուկասը նրան գտավ, բայց այնուամենայնիվ նրան կենդանիների կացարան տեղափոխեցին։ Եթե Բելլային երկրորդ անգամ բռնեին, նրան սպանելու էին, այդ իսկ պատճառով Լուկասը որոշում է տեղափոխվել ուրիշ քաղաք։ Նա շանը տվեց իր ընկերուհու հորաքրոջը, մինչև այդ քաղաքում տուն չգտնի։ Բայց Բելլան շատ էր կարոտում և զգում էր, որ այն մարդը, որին նա սիրում է, տխրում է, հուսահատվում է և հավատում է իր վերադառնալուն։ Դրա համար նա փախչում է։ Նվիրված կենդանուն շատ երկար ճանապարհ էր սպասվում անցնել, սպասվում էր լինել մահվան եզրին, փրկել մարդկային կյանք և նոր ընկերներ ձեռք բերել կենդանական աշխարիհի ներկայացուցիչների շրջանում։ Նրան ուզում էին լավ մարդիկ որդեգերլ, բայց նա հասկանում էր, որ նա պետք է գնար, ինչպիսին երկար և վտանգավոր չթվար նրա ճանապարհը։

Դերերում
--------

Caption text| Դերասան | Դեր |
| --- | --- |
| Բրայս Դալաս Հովարդ | Բելլա |
| Էշլի Ջադ | Թերի |
| Բերի Ուոթսոն | Գևին |
| Ալեքսանդրա Շիփ | Օլիվիա |
| Էդվարդ Ջեյմս Օլմոս | Աքսել |
| Սթյուդի Ուես | Կապիտան Միկա |
| Քրիս Բաուեր | Կուրչ |
| Ջոնա Հաուեր-Քինգ | Լուկաս |
| Ֆերա Ավիվա | Բուժքույր Մեթյուզ |
| Լյուսիա Ուոլթերս | Լորետա |
| Թեմմի Գիլիս | Սպա Լեոն |
| Պատրիկ Գալահեր | Տեո |
| Բեն Ռեթներ | Բժիշկ Գանն |
| Լեյն Էդվարդս | Սպա Թոմ Ռուկեր |

Ծանոթագրություններ
------------------

1. ↑
2. ↑  ČSFD (չեխերեն) — 2001.
3. ↑  Ashley Judd, Edward James Olmos to Star in ‘A Dog’s Way Home’
4. ↑  A Dog’s Way Home Trailer: Bryce Dallas Howard Voices a Sweet Puppy in 'Emotional' Adventure
5. ↑  Here’s your first look at ‘A Dog’s Way Home’ (VIDEO)
6. ↑  Bryce Dallas Howard lends her voice to a Dog in trailer for ‘A Dog’s Way Home’

Արտաքին հղումներ
----------------

* Ճանապարհ դեպի տուն(անգլ.) ֆիլմը Internet Movie Database կայքում

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Թվիթթեր |
|  |
| Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
Անվան այլ կիրառումների համար տե՛ս՝ Սուրբ Ավետարան մատուռ (այլ կիրառումներ)
**Սուրբ Ավետարան մատուռ**, Հայ Առաքելական մատուռ, գտնվում է Վրաստանի Սամցխե-Ջավախք մարզի Ախալցխայի շրջանում, Ախալցխայից 3 կմ դեպի հարավ-արևելք, հայաբնակ Չեչերեք գյուղում, կառուցվել է 21-րդ դարում։

Չեչերեք գյուղի Սուրբ Ավետարան մատուռ հիմնադրվել է 2005 թվականին, մատուռը նաև հայտնի է որպես գյուղի ուխտատեղի, այնտեղ է պահվում 1745 թվականի պատկերազարդ ձեռագիր Ավետարանը և դա է պատճառը որ այս մատուռը ունի մեծ համբավ։ 
2005 թվականին Էդվարդ Հակոբյանի նախաձեռնությամբ վերականգնվում է մատուռը։

Ճարտարապետություն
-----------------

Սուրբ Ավետարան մատուռը քառակուսի ձև ունեցող կառույց է չափսերն են (5․7 x 4․6) մետր։

Ունի մեկ մուտք արևմտյան պատին, իսկ մուտքի վերևում տեղադրված է ծածկոց։

Արևմտյան պատի աջ հատվածում կա հայատառ արձանագրություն և ագուցված է խաչքար։

Պատի ձախ հատվածում տեղադրված է խաչքար և կա արձանագրություն․ 

|  |  |  |
| --- | --- | --- |
|  | ՎԵՐԱԿԱՌՈՒՑՈՂ / ԷԴՎԱՐԴ / ՀԱԿՈԲՅԱՆ. 2005 |  |

Ծանոթագրություններ
------------------

1. ↑  «ՉԵՉԵՐԵՔ – ՍՈՒՐԲ ԱՎԵՏԱՐԱՆ ՄԱՏՈՒՌ». Վերցված է 2021 թ․ օգոստոսի 13-ին. `{{cite web}}`: `|first2=` missing `|last2=` (օգնություն)
Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)
**Սուրբ Գրիգոր Լուսավորիչ եկեղեցի** , Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախքի Ախալքալաքի շրջանի՝ Մաջադիա գյուղում, կառուցվել է 19-րդ դարում։

Մաջադիա գյուղի Սուրբ Գրիգոր Լուսավորիչ եկեղեցին հիմնադրվել է 1867 թվականին, կառուցվել է գյուղացիների միջոցներով, իսկ վարպետը եղել Կարապետ Կոծմանյան, որի մասին կա արձանագիր եկեղեցու բարավորին։

Ճարտարապետություն
-----------------

Եկեղեցին քարաշեն բազիլիկ կառույց է, կառուցվել է տուֆ տեսակի քարից, նրա չափսերն են (18.34 x 10.15) մետր։

Ունի մեկ մուտք՝ արևմտյան կողմից, իսկ եկեղեցու պատուհանները բացվում են հարավային և հյուսիսային պատերին։

Մուտքի ճակատին կա հայերեն արձանագրություն, իսկ դրանից վեր կա խաչաձև քանդակ։

Եկեղեցին ունի երկհարկ զանգակատուն, որը գտնվում է տանիքի արևմտյան մասում։ Եկեղեցու դահլիճը բաժանված է երեք նավերի, իսկ արևելյան մասում գտնվում է Սուրբ խորանը, որի աջ և ձախ կողմերում կան ավանդատներ։

Հյոսիսային պատի մեջ մկրտության ավազանն է։

Եկեղեցուց ոչ շատ հեռու կա գերեզմանոց, որտեղ պահպանվել է 6-7-րդ դարի կոթողներ և 15-16-րդ դարի խաչքարեր։

Եկեղեցու հոգևոր կազմն է եղել՝ Սարգիս քհն. Մելիքյանցը և Կարապետ քհն. մահտեսի Հարությունյանը։

Խորհրդային անաստվածության տարիներից հետո եկեղեցին կարիք ուներ վերանորոգման։

2013 թվականին եկեղեցին վերանորոգվում է, վերանորոգման նյութական ծախսերը հոգում են Սամարայում բնակվող նախկին Մաջադիա գյուղի բնակիչները։

Սուրբ Գրիգոր Լուսավորիչ եկեղեցին օծվել է ձեռամբ Գրիգոր եպիսկոպոս Սաքինյանցի։

Ծանոթագրություններ
------------------

1. ↑  Aleks\_El\_Dia. «ՄԱՋԱԴԻԱ – ՍՈՒՐԲ ԳՐԻԳՈՐ ԼՈՒՍԱՎՈՐԻՉ ԵԿԵՂԵՑԻ». *armenianchurch.ge*. Վերցված է 2021 թ․ օգոստոսի 7-ին. `{{cite web}}`: Missing `|author1=` (օգնություն)
Անվան այլ կիրառումների համար տե՛ս՝ Սուրբ Հռիփսիմե մատուռ (այլ կիրառումներ)
**Սուրբ Հռիփսիմե մատուռ**, Հայ Առաքելական, գտնվում է Վրաստանի Սամցխե-Ջավախք մարզի Ախալցխայի շրջանում, Ախալցխայից 4 կմ դեպի արևմուտք, հայաբնակ Սազել գյուղում, կառուցվել է 20-րդ դարում։

Սազել գյուղի Սուրբ Հռիփսիմե մատուռը հիմնադրվել է 1990-ական թվականներին և կառուցվել է 1998 թվականին։ Մատուռը կառուցվել է Սազել գյուղի «Փոս արտեր» կոչված ուխտատեղիում գտնվող քարի վրա։

Ճարտարապետություն
-----------------

Մատուռն իրենից ներկայացնում է պարզ շինություն, այն կառուցված է սրբատաշ տուֆից, նրա չափսերն են (5 x 3.98) մետր։ Ունի մեկ մուտք, որը կամարակապ է և գտնվում է արևմտյան կողմում, իսկ մուտքի վերևի մասում հայատառ արձանագրություն է։ Արևմտյան պատին կից կա քառակուսի ծածկոց։

Եկեղեցին օծվել է 1998 թվականի ապրիլի 2-ին, Մառլեն Հովհաննեսի Համբարձումյանի նախաձեռնությամբ։

Տարածքում կա խաչքար որը նվիրված է Հայոց Ցեղասպանության զոհերի հիշատակին։

2017 թվականի ապրիլի 23-ին, օրհնվեց այդ խաչքարը, Վիրահայոց թեմի բարեխնամ առաջնորդ Գերշ․ Տեր Վազգեն Եպս․ Միրզախանյանի օրհնությամբ և Ախալցիխեի հոգևոր տեսուչ Հոգշ․ Տեր Հակոբ աբեղա Սահակյանի և Ախալցիխեի շրջանների հոգևոր հովիվ Արժ․ Տեր Թորգոմ քհն․ Վարդանյանի ձեռամբ։

Խաչքարի կանգնեցման հովանավորը և նախաձեռնողն է գյուղի բնակիչ Մարտիրոս Սողոմոնյանը իսկ խաչքարի քանդակագործն է Համլետ Մանասյան։

Ծանոթագրություններ
------------------

1. ↑  «ՍԱԶԵԼ - ՍՈՒՐԲ ՀՌԻՓՍԻՄԵ ՄԱՏՈՒՌ». Վերցված է 2021 թ․ օգոստոսի 11-ին. `{{cite web}}`: `|first2=` missing `|last2=` (օգնություն)
Adramelech
**Ադրամելեք** կամ ավելի հաճախ **Ադրամելիք,** դժոխքի մեծ կանցլեր, դևերի գերագույն խորհրդի նախագահ։ Նա պատասխանատու է Սատանայի զգեստապահարանի համար։ Նրա անունը հիշատակվում է Աստվածաշնչում որպես ասորական աստվածություն, որին մարդկային զոհեր են մատուցում։ «Ադրամելիք» նշանակում է «փառավոր թագավոր»։ Նրան երկրպագում էին որպես արևի աստված, (նրա հետ հիշատակվում է նաև Անամելիքը, որպես լուսնի աստված) արվեստների բարեխոս։ Նրա երկրպագության կենտրոնը Սեպարվաիմ քաղաքն է։

Կա կարծիք, որ Ադրամելիքին երեխաներ էին զոհեր մատուցում` նրանց այրելով այդ աստվածության մեծ բրոնզե արձանի առաջ։ Չնայած դրան հնէաբանները չեն գտել ոչ մի ապացույց նման արձանների գոյության մասին։ Սրա պատճառով նրան նույնացրին Բաալի հետ ում նույնպես նման կերպ զոհեր էին մատուցում։

Ադրամելիքը քրիստոնեությունում
-----------------------------

Քրիստոնեությունում Ադրամելիքը դարձավ Սատանայի աջ ձեռքը։ Նա սովորաբար պատկերվում է մարդու մարմնով, ջորու գլխով և սիրամարգի պոչով, կամ առյուծի կերպարանքով մորուքով և թևերով։ Նա ութերորդն է 10 արքդևերից ուշ Կաբբալայում։ Ինչպես նաև որոշ հիշատակություններում նշվում է որպես կայծակի և որոտի աստված։ Լա Վեյը «Սատանայի Աստվածաշնչում» սխալմամբ անվանում է Ադրամելիքին «շումերական Սատանա»։

Ծանոթագրություններ
------------------

1. 1 2  Анастасия, Александрова. «Мифологическая энциклопедия: Демонология: Адрамелех, Адрамалех, Адрамалек». *myfhology.info*. Արխիվացված է օրիգինալից 2017 թ․ հուլիսի 2-ին. Վերցված է 2017 թ․ հուլիսի 9-ին.
2. 1 2  «Адрамелех» (ռուսերեն). 2016 թ․ ապրիլի 10. `{{cite journal}}`: Cite journal requires `|journal=` (օգնություն)
3. ↑  «Sepharvaim» (անգլերեն). 2017 թ․ մարտի 5. `{{cite journal}}`: Cite journal requires `|journal=` (օգնություն)
4. ↑  «Баал» (ռուսերեն). 2017 թ․ հունիսի 14. `{{cite journal}}`: Cite journal requires `|journal=` (օգնություն)
5. ↑  «Сатанинская библия» (ռուսերեն). 2017 թ․ ապրիլի 26. `{{cite journal}}`: Cite journal requires `|journal=` (օգնություն)
**«Բլում եղբայրները»** (անգլ.՝ The Brothers Bloom), ռեժիսոր Ռայն Ջոնսոնի ամերիկյան քրեական կատակերգությունը՝ Էդրիեն Բրոուդիի, Մարկ Ռուֆալոյի, Ռեյչել Ուայզի, Ռոբբի Կոլտրեյնի, Ռինկո Կիկուտիի մասնակցությամբ։

### Սյուժե

Սթիվեն (Մարկ Ռուֆալո) և Բլում (Էդրիեն Բրոուդի) եղբայրները միջազգային մասշտաբի կեղծարարներ են։ Երկար տարիների համատեղ աշխատանքի ընթացքում նրանք կատարելապես հմտացել են միլիոնատերերից առանց բռնության գումար կորզելու մեջ։

Բլում եղբայրները կարծում են, որ լավագույն խարդախությունն այն է, որտեղ յուրաքանչյուր մասնակիցն ստանում է այն, ինչ ցանկանում է։ Նրանք բազում պլաններ են մշակում ամեն նոր շահախարդախ գործն սկսելուց առաջ, և դեպի իրենց են գրավում նաև այլ մասնակիցների, որպեսզի ցանկացած ավարտից հետո յուրաքանչյուր մասնակից, ընդհուպ մինչև զոհը, ստանա այն, ինչ ցանկանում է։

Նոր աֆերայում նրանք կարողանում են ընդգրկել մի հարուստ, սակայն տարօրինակ ժառանգորդուհու (Ռեյչել Ուայզ), և երեքով մեկնում են անհավանական ճանապարհորդության Մեխիկոյից մինչև Սանկտ Պետերբուրգ։

Դերերում
--------

* Ռեյչել Ուայզ — *Պենելոպա Ստեմպ*
* Էդրիեն Բրոուդի — *Բլում*
* Մարկ Ռուֆալո — *Սթիվեն*
* Ռինկո Կիկուտի — *Բենգ-Բենգ*
* Ռոբբի Կոլտրեյն — *Հսկիչ*
* Մաքսիմիլիան Շելլ — *Ադամանդե շուն*
* Рикки Джей — *պատմող*

Ֆիլմի թողարկում
---------------

Ֆիլմի նկարահանումը սկսվել է 2007 թ. մարտի 19-ին Ուլցին քաղաքում, Չեռնոգորիա։ Չեռնոգորիայից բացի, ֆիլմը նկարահանվել է նաև Սերբիայ՛ում, Ռումինիայում, Չեխիայում։ Պրեմիերան կայացել է Տորոնտոյի կինոփառատոնի ժամանակ 2008 թվականի սեպտեմբերի 9-ին:ԱՄՆ-ում այն ցուցադրվել է 2009 թվականի մայիսի 15-ին, իսկ Ռուսաստանում՝ 2009 թվականի հոկտեմբերի 8-ին.:

Հետաքրքիր փաստեր
----------------

Երեք գլխավոր կերպարները վերցված են Ջեյմս Ջոյսի «Ուլիսես» վեպից(որն էլ իր հերթին կապված է Հոմերոսի «Ոդիսևս» պոեմի հետ)։

* Սթիվեն - Սթիվեն Դեդալ
* Բլում — Լեապոլդ Բլում
* Պենելոպա — Պենելոպա, Լեապոլդ Բլումի կինը

Ադամանդե Շան հետ ռուսական կեղծ մաֆիային օժանդակելու վերաբերյալ բանակցությունների ժամանակ, նա ասում է, որ *մինչ լաբիրինթոսից դուրս գալուց առաջ, հերոսը պետք է հանդիպի մինոտավրոսի հետ*։ Հատկանշական է այն, որ հաջորդ տեսարանում՝ աֆերայի քննարկման ընթացքում, հետևի ֆոնին երևացող հյուրանոցը կոչվում է հենց *Լաբիրինթոս*

Ծանոթագրություններ
------------------

1. ↑  2009\_filmbemutatok\_osszes.xls (հունգ.) — NMHH, 2010.
2. ↑
3. 1 2 3 4 5
4. ↑
5. 1 2 3 4 5 6 7 8 9 10
6. 1 2 3
7. 1 2 3 4 5 6 7 8 9
8. 1 2 3  ČSFD (չեխերեն) — 2001.
9. ↑
10. ↑  «TIFF Review: The Brothers Bloom». Արխիվացված օրիգինալից 2012 թ․ մարտի 31-ին. Վերցված է 2009 թ․ մայիսի 7-ին.
11. ↑  Братья Блум (2008) - Release dates
12. ↑  /title/tt0844286/trivia The Brothers Bloom (2008) - Trivia - IMDb

Արտաքին հղումներ
----------------

* Ֆիլմի պաշտոնական կայքը (անգլ.)
* «Братья Блум»(անգլ.) ֆիլմը Internet Movie Database կայքում 6,9` 10 աստղից
* «Братья Блум»(անգլ.) ֆիլմը Allmovie կայքում: 4 5 աստղից

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Էյրլի ամրոց,** առանձնատուն Անգուսի Էյրլի համայնքում, Իսլա և Մելգունդ գետերի միախառնման կետի մոտ, Շոտլանդիայի Անգուս տարածաշրջանի Քիրիմույր քաղաքից 9 կմ դեպի արևմուտք։ Ամրոցը կառուցվել է մոտավորապես 1432 թվականին և հրդեհվել 1640 թվականին, որից հետո մոտավորապես 1792–93 թվականներին այդ ավերակների վրա կառուցվել է առանձնատունը, որտեղ այսօր բնակվում են։ Ամրոցն ու ախոռները Բ կատեգորիայի կառույցներ են, իսկ այգիներն ընդգրկված են «Նախագծված այգիների ու բնատեսարանների ցուցակում»։

Պատմություն
-----------

Շոտլանդիայի թագավոր Ջեյմս I-ն այս հողերը շնորհել է Շոտլանդիայի լորդ գանձապահ լինտրաթենցի Վալտեր Օջիլվիին 1432 թվականին։ Նա ամրոցը կառուցել է Իսլա և Մելգամ գետերի միախառմնան կետում։ Այն տեղակայված է գետից 400 ֆուտ բարձրության վրա գտնվող զառիթափի վրա։ Արևելյան մուտքի մոտ գտնվող խրամը պաշտպանում էր ամրոցը հարձակումներից։ Ամրոցը դարձել է Օջիլվիների գլխավոր բնակավայրն ու հենակետը։

Ամրոցը բաղկացած էր ուղղանկյուն բակից, որը շրջապատված էր երեք մետր հաստությամբ պարսպով։ Արևելյան պարիսպը պահպանվել է. այն մոտավորապես 36 մետր երկարություն ու 9 մետր բարձրություն ունի։ Այս պարսպի հյուսիսային կողմում գտնվում է մի քառակուսաձև աշտարակ, թեև այն կառուցվել է ավելի ուշ, քան սկզբնական բակը։

1639 թվականին Յորքում Չարլզ I Ստյուարտը Ջեյմս Օջիլվիին կարգել է Էյրլիի 1-ին կոմս։ Վերջինս հրաժարվել է միանալ «Ազգային ուխտին»։ Ավելին, երեք թագավորությունների պատերազմում Օջիլվիներն աջակցում էին Չարլզ I Ստյուարտին ու թագավորական ուժերին։ Պառլամենտական ուժերը Արջիլի 8-րդ կոմս Արչիբալդ Քեմփբելի գլխավորությամբ 1640 թվականին ավերել են ամրոցը. այս իրադարձությունը նկարագրվել է «The Bonnie Hoose o' Airlie» բալլադում։ Քեմփբելը հրդեհել է նաև Օջիլվիների կալվածքները Քրեյգում և Ֆորտերում։

Օջիլվիները չեն վերակառուցել Էյրլի ամրոցը։ Առաջին կոմսի թոռ Ջեյմս Օջիլվին (մահացել է 1731 թվականին) մասնակցել է 1715 թվականի յակոբինյան ապստամբությանը և անվանարկվել, հետևաբար 1717 թվականին՝ իր հայրիկի մահից հետո նրան թույլ չի տրվել ժառանգել կոմսությունը, թեև 1725 թվականին նրան ներում էր շնորհվել։ Ջորջ II-ը բռնագրավել է ամրոցը։

1778 թվականին Դեյվիդ Օջիլվիին նույնպես ներում է շնորհվել, և նա Վերսալում իր աքսորից հետո վերադարձել է Շոտլանդիա։ 1792 և 1793 թվականների ընթացքում նա կառուցել է առանձնատունը, որը ներառել է ամրոցի՝ դեռևս կանգուն մասերը։

Ծանոթագրություններ
------------------

1. ↑  Historic Environment Scotland ID
2. 1 2 3
3. ↑  Historic Environment Scotland ID
4. ↑  «Canmore (database)» (անգլերեն). 2018 թ․ դեկտեմբերի 29. `{{cite journal}}`: Cite journal requires `|journal=` (օգնություն)
5. ↑  Կաղապար:Historic Environment Scotland
6. ↑  Կաղապար:Historic Environment Scotland
7. ↑  Կաղապար:Historic Environment Scotland
**Թուխ Մանուկ վանք** գտնվում է Վայոց Ձորի մարզի Քարագլուխ գյուղում։ Եղեգնաձոր քաղաքից ուղիղ գծով 15,9 կմ հյուսիս-արևմուտքում է գտնվում Քարագլուխ գյուղը։ Այն ծովի մակարդակից 1630-1675 մետր բարձր է։ Քարագլուխ գյուղից հազիվ 1 կմ հյուսիս՝ հարավահայաց լեռնաճյուղի ոստին գտնվում է Թուխ Մանուկ վանքը, որը ծովի մակարդակից բարձր է 1945 մետր։

Վանական համալիրի ավերակներն ու շուրջբոլորը տարածված գերեզմանոցում պահպանված հուշարձանները (քառակող կոթող, խաչքարեր, տապանաքարեր) վկայում են, որ հնավայրը գոյություն է ունեցել առնվազն վաղ միջնադարից և իր նշանակությանը ծառայել մինչև շահաբասյան բռնագաղթը։

Տակավին 1876 թվականին բնակավայրի այցելուն նշել է. «...բարձրավանդակում կա մի եկեղեցու ավերակ՝ երեք սեղանով։ Քարագլուխցիները տապանաքարերով և հասարակ քարերով սեղանների վրա մի փոքրիկ տնակ են շինել, գլուխը ծածկել փայտով, դարձրել են ուխտատեղի և մկրտել են Թուխ Մանուկ կոչումով։ Պատերի մեջի երկու քարերի կիսատ պռատ արձանագրությունը ցույց է տալիս, որ դրանք բերված են այլ շինությունից։ Սեղանի առաջ երկու կարգով շարված են 16 հատ տապանաքարեր, որոնցից միայն մեկն ունի արձանագրություն»։

Երեք սեղան՝ նույնն է, թե երեք խորան, որն էլ իր հերթին հուշում է՝ համալիրը բաղկացած էր պաշտամունքային նշանակության երեք շինություններից. տվյալ դեպքում հյուսիսից կից ավանդատնով միանավ եկեղեցին է (6,0×3,7 մ) և վերջինիս հարավից կից նույնպիսի հորինվածքով, սակայն չափերով ավելի փոքր (3,9×2,5 մ) մատուռը, որոնց արևմտյան ճակատներից բացված մուտքերն ամփոփվում են անմշակ քարով շարված որմերով մի գավթանման անկանոն շինության մեջ։

Թվում է, թե ի սկզբանե համալիրում եղել է նաև գմբեթավոր հորինվածքով մի եկեղեցի, քանի որ պահպանված արձանագրություններից մեկը հավաստում է տեղում «կաթուղիկե» եկեղեցու գոյության մասին։

Գավթանման շինության ներսում ագուցված կամ պարզապես որմերին հենված մեկ տասնյակից ավելի խաչքարեր կան, որոնցից երկուսի վրա կան պահպանված արձանագրություններ։ Արձանագիր ևս մեկ խաչքար էլ առկա է վանքի շուրջ տարածված գերեզմանոցում։ Այն կերտվել է 1303 թվականին ոմն Հովհաննեսի կողմից՝ ի հիշատակ երկու որդիների։

Գերեզմանոցում, ի թիվս տասնյակից ավելի խաչքարերի, աչքի է ընկնում թերևս Է (7-րդ) դարով թվագրելի քառակող կոթողը, որի հարդարված միայն մեկ նիստին առկա է ողկույզներով բեռնված խաղողի որթագալար։

Ծանոթագրություններ
------------------

1. ↑  Wiki Loves Monuments monuments database — 2017.
2. ↑  «Քարագլուխի պատմության և մշակույթի անշարժ հուշարձանների ցանկ (Վայոց ձորի մարզ)». 2020 թ․ հունվարի 10. `{{cite journal}}`: Cite journal requires `|journal=` (օգնություն)
3. ↑  «Հայաստանի պատմության և մշակույթի անշարժ հուշարձանների ցանկ». 2020 թ․ փետրվարի 29. `{{cite journal}}`: Cite journal requires `|journal=` (օգնություն)
4. ↑  Հայաստանի կառավարության որոշում N 754-Ն, 17 հունիսի 2003 թ․

Գրականություն
-------------

1. Ս. Կարապետյան, Աղնջաձոր, Թառաթումբ, Քարագլուխ, Սալլի գյուղերի պատմական հուշարձանները, էջ 24-28։
2. Քաջբերունի, Ճանապարհորդական նկատողություններ, Երևան, 2003, էջ 129-130։
**Լյուդմիլա Չեռնիխ** (ռուս.՝ Людмила Ивановна Черных, հունիսի 13, 1935(1935-06-13), Շույա, Իվանովի Արդյունաբերական շրջան, ՌԽՖՍՀ, ԽՍՀՄ - հուլիսի 28, 2017(2017-07-28), Ռուսաստան), սովետական աստղագետ, աշխատել է Ղրիմյան աստղաֆիզիկական աստղադիտարանում։

Կենսագրություն
--------------

1959 թվականին ավարտել է Իրկուտսկի պետական մանկավարժական ինստիտուտի ֆիզիկա-մաթեմատիկական ֆակուլտետը։ 1959 թվականից 1963 թվականները աշխատել է Համառուսաստանյան ֆիզիկատեխնիկական և ռադիոտեխնիկական չափումների գիտա-հետազոտական ինստիտուտի Իրկուտսկի ժամանակի և հաճախության լաբորատորիայում, որտեղ զբաղվել է աստղագիտական դիտարկումներով։ 1964 թվականից 1998 թվականները եղել է Ռուսաստանի գիտությունների ակադեմիայի Տեսական աստղագիտության ինստիտուտի գիտաշխատող և աշխատել է Ղրիմյան աստղաֆիզիկական աստղադիտարանում։ Այստեղ ծանոթացել է ապագա ամուսնու, աստղագետ Նիկոլայ Չեռնիխի հետ։ 1998 թվականից սկսած աշխատում է Ղրիմյան աստղաֆիզիկական աստղադիտարանում, որպես ավագ գիտաշխատող։

Լյուդմիլա Չեռնիխը հայտնաբերել է 268 աստերոիդ։ Հայտանբերած աստերոիդներից մեկը նա անվանել է իր ամուսնու պատվին (6619) Կոլյա, իսկ Չեռնիխ ամուսնական զույգի պատվին, չեխ աստղագետ Անտոնին Մրկոսը անվանել է իր հայտնաբերած (2325) Չեռնիխ աստերոիդը։ Կին աստղագետների շարքում Չեռնիխը 1979 թվականից 1990 թվականները զբաղեցնում էր երկրորդ տեղը հայտնաբերած աստերոիդների թվով։

Պարգևատրվել է ԽՍՀՄ գիտությունների ակադեմիայի Աստղագիտական խորհրդի երեք մեդալներով (1975, 1979 և 1982 թվականներ); Բուլղարիայի գիտությունների ակադեմիայի պատվավոր նշանով (1984) և այլ պարգևներով։ Հանդիսանում է Շույա քաղաքի պատվավոր քաղաքացի)։

Ծանոթագրություններ
------------------

1. 1 2
2. 1 2 3 4 5 6  «Լյուդմիլա Իվանի Չեռնիխ». *Շտեռնբերգի անվան աստղագիտական ինստիտուտ*. 20.01.2007. Արխիվացված է օրիգինալից 2012 թ․ փետրվարի 27-ին. Վերցված է 2010 թ․ մայիսի 14-ին.
3. 1 2  Людмила Ивановна Черных (2010). «О наблюдениях малых планет» (1) (Земля и Вселенная ed.). `{{cite journal}}`: Cite journal requires `|journal=` (օգնություն)

Արտաքին հղումներ
----------------

* Людмила Ивановна Черных (ռուս.)
**Լուկրեցիա Արանա** (իսպ.՝ Lucrecia Arana, նոյեմբերի 23, 1867(1867-11-23), Արո, Ռիոխա, Իսպանիա - մայիսի 9, 1927(1927-05-09), Մադրիդ, Իսպանիա), իսպանացի սոպրանո-կոնտրալտո։ Ունեցել է յուրահատուկ ձայն։ Հանդես է եկել սարսուելա ժանրում։

Կենսագրություն
--------------

Լուկրեցիա Արանան ծնվել է Իսպանիայի Արո քաղաքում 1871 թվականին։ Արանայի հայրը մահացել է Կառլական երրորդ պատերազմի ժամանակ, երբ աղջիկը հազիվ մեկ տարեկան է եղել։ Երիտասարդ տարիքում տեղափոխվել է Մադրիդ՝ ժամանակի լավագույն ուսուցիչների մոտ երգի դասեր առնելու նպատակով։ Բեմելը կայացել է 1887 թվականին, տասնհինգ տարեկան հասակում, երբ փոքրիկ դերով Մադրիդի «Circo Price» թատրոնում հանդես է եկել «La mascota» ներկայացման մեջ։ Ջուլիան Ռոմեայի թատերախմբի հետ ներկայացումներով հանդես է եկել Իսպանիայի տարբեր քաղաքներում, այդ թվում նաև իր հայրենի՝ Արո քաղաքում։ 1896-1898 թվականներին ներկայացումներով հանդես է եկել Մադրիդի Սարսուելա թատրոնում։ Բեմը թողել է 1908 թվականին իսպանացի քանդակագործ Մարիանո Բենյիլուրեի հետ ամուսնանալուց հետո։

Մահ
---

Մահացել է կաթվածից, 1927 թվականին, իր տանը։ Թաղված է Մադրիդի Սան Խուստո գերեզմանատանը։

Հիշատակ
-------

Ամուսինը՝ քանդակագործ Մարիանո Բենյիլուրեն, կնոջ պատկերով ստեղծել է մեդալ, որով պարգևատրվում են Մադրիդի թագավորական կոնսերվատորիայի առաջատար երգիչները։

1979 թվականին Արո քաղաքի փողոցներից մեկը, որը մինչև 1937 թվականը կոչվել է Անկախության փողոց, այնուհետև կրել է Ֆրանցիսկո Ֆրանկոյի անունը, անվանակոչվել է Լուկրեցիա Արանայի անունով։

Մատենագիտություն
----------------

* Ateneo (1910). *Ateneo (Madrid, 1906-1912)* (Public domain ed.).
* Gans, D. Richard (1902). *Por esos mundos*. Vol. Issue 84-89 (Public domain ed.).

Ծանոթագրություններ
------------------

1. ↑  Պատմության արքայական ակադեմիա — 1738.
2. 1 2  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
3. 1 2 3 4  Diccionario biográfico español (իսպ.) — Real Academia de la Historia, 2011.
4. 1 2
5. ↑
6. ↑  Gans, 1902, էջ 524
7. ↑  Ateneo, 1910, էջ 51
8. ↑  «Sección de espectáculos» (PDF). Año XXXII (11352). Madrid: El Imparcial. 1898 թ․ նոյեմբերի 29: 3. Վերցված է 2011 թ․ դեկտեմբերի 19-ին. `{{cite journal}}`: Cite journal requires `|journal=` (օգնություն)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Լուկրեցիա Արանա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | BNE: XX1725238 · BNF: 177916421 · ISNI: 0000000060545871 · VIAF: 87485366 · WorldCat VIAF: 87485366 |

 |
**Խորհրդա-դանիական հարաբերություններ**, պատմական դիվանագիտական հարաբերությունները Խորհրդային Սոցիալիստական Հանրապետությունների Միության (ԽՍՀՄ) և Դանիայի Թագավորության միջև։

Դիվանագիտական հարաբերությունները հաստատվել են 1924 թվականի հունիսին (դե ֆակտո՝ 1923 թվականին)։ Ստորագրվել են համաձայնագրեր առևտրի (1935), ապրանքաշրջանառության և վճարումների (1940) մասին։ Երրորդ Ռայխի կողմից Դանիան օկուպացնելու (1941 թվականի հունիս) հետևանքով դիվանագիտական հարաբերությունները խզվեցին, իսկ Դանիան միացավ Հակակոմինտերնյան պակտին։ Հարաբերությունները վերականգնվեցին միայն 1945 թվականի մայիսին։ Կնքվեց պայմանագիր առևտրի և ծովագնացության վերաբերյալ (1946)։ Դանիան երբևէ չճանաչեց Մերձբալթիկայի երկրների բռնակցումը Խորհրդային Միությանը։

Սառը պատերազմի ժամանակաշրջանում Խորհրդային Միությունը և սոցիալիստական ճամբարի երկրները Դանիային երբեմն համարում էին ՆԱՏՕ-ի «շղթայի թույլ օղակը»։

Հետագայում ստորագրվեցին համաձայնագրեր օդային հաղորդակցության (1956), վճարումների (1959), մշակութային համագործակցության (1962) մասին։ 1964 թվականի կոմյունիկեում դանիական կառավարությունը հայտնեց, որ մտադիր չէ միջուկային զենք աեղադրել Դանիայում։ Այնուհետև կնքվեցին համաձայնագրեր ատոմային էներգիան խաղաղ նպատակներով օգտագործելու ասպարեզում համագործակցության (1968), երկարաժամկետ առևտրի (1969), տնտեսական․ և գիտական․ համագործակցության (1970) վերաբերյալ, ավելի ուշ՝ ճարտարապետական․, բնակարանային շինարարության և քաղաքաշինության ասպարեզում համագործակցության, գիտնականների փոխանակման (1971) և այլ համաձայնագրեր։ 1975 թվականին ստորագրվել է տնտեսական․, արդյունաբերական․ և գիտատեխնիկական․ համագործակցության զարգացման 10-ամյա համաձայնագիր, 1978 թվականին՝ տնտեսական․ և արդյունաբերական․ համագործակցության երկարաժամկետ պայմանագիր։

Ծանոթագրություններ
------------------

1. ↑  «Denmark During the Cold War» (PDF). Արխիվացված է օրիգինալից (PDF) 2012 թ․ փետրվարի 7-ին. Վերցված է 2011 թ․ սեպտեմբերի 13-ին.
2. ↑  «Denmark and Union of Soviet Socialist RepublicsLong-term Trade Agreement. Signed at Copenhagen on 24 October 1969» (PDF). **16473**: 103. Վերցված է 2011 թ․ սեպտեմբերի 15-ին. `{{cite journal}}`: Cite journal requires `|journal=` (օգնություն)

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 10, էջ 515)։*  |
Անվան այլ կիրառումների համար տե՛ս՝ Սուրբ Գրիգոր Լուսավորիչ եկեղեցի (այլ կիրառումներ)
**Սուրբ Հարություն եկեղեցի**, Հայ Առաքելական Սուրբ Եկեղեցի, գտնվում է Վրաստանի Սամցխե-Ջավախք մարզի Ախալցխայի շրջանում, Ախալցխայից 14 կմ հեռավորության վրա հայաբնակ Օրալ գյուղում, կառուցվել է 19-րդ դարում, որի մասին կան հիշատակումներ 1840 թվականի վկայությունների մեջ։

Եկեղեցին 1840-1860-ական թվականներին հիշատակվում է որպես փայտաշեն կառույց, իսկ 1885 թվականին՝ քարաշեն։

Եկեղեցու առաջին վերանորոգումը տեղի է ունեցել 19-րդ դարի 80-ական թվականներին, որի մասին եկեղեցու արևմտյան պատին կա շինարարական արձանագրություն։ Եկեղեցու վերանորոգման նախաձեռնողն է եղել Բարդուղիմեոս քահանան, իսկ նյութական ծաղսերը հոգացել են տեղի բնակիչները։

Ճարտարապետություն
-----------------

Եկեղեցին ուղղանկյուն քարաշեն կառույց է, կառուցված է տարբեր տեսակի քարերից, մասնավորապես՝ տուֆ և սալաքարից, նրա չափսերն են (11.98 x 8.06) մետր։ Եկեղեցին ունի զանգակատուն, որը գտնվում է արևմտյան ճակատին։

Ունի մեկ մուտք, որը գտնվում է հյուսիսային կողմում, և նրա վերևի մասում կա հայերեն արձանագրություն։ Արևելյան մասում է գտնվում Սուրբ խորանը, որի աջ և ձախ կողմերում կան ավանդատներ։ Մկրտության ավազանը գտնվում է հյուսիսային պատին։
19-րդ դարում եկեղեցու հոգևոր կազմն է եղել՝ Բարդուղիմեոս Տեր-Հովհաննիսյան Տեր-Նահապետյանցը և Գարեգին վարդապետ Բալասանյանը։

Խորհրդային անաստվածության տարիներին եկեղեցին խոնարհվում է և վերածվում է պահեստի։ 1990-ական թվականներին եկեղեցին վերաբացվում է և վերանորոգվում է Խաչատուր Սահակյանի և նրա ընտանիքի կողմից, իսկ 1996 թվականի ապրիլին եկեղեցին օծվում է։

Ծանոթագրություններ
------------------

1. ↑  User, Super. «ՕՐԱԼ - ՍՈՒՐԲ ԳՐԻԳՈՐ ԼՈՒՍԱՎՈՐԻՉ ԵԿԵՂԵՑԻ». Վերցված է 2021 թ․ օգոստոսի 11-ին. `{{cite web}}`: `|last2=` has generic name (օգնություն); Missing `|author1=` (օգնություն)